আদতে জয়পুরের ছেলে মণীশ খানিকটা বাধ্য হয়েই ইঞ্জিনিয়ারিং পড়েন। পাশাপাশি থিয়েটারও করেছিলেন। ‘‘যখন পরে জয়পুরে ‘ছোরি তেরা গাঁও বড়া পেয়ারা’ করেছিলাম, বাবা মেনে নিয়েছিলেন আমার ইচ্ছে। এর পরে আর কখনও নিষেধ করেননি। আর মা তো বরাবরই আমি যা করি, তাতেই খুশি। আমার ভাল থাকাতেই মায়ের আনন্দ,’’ বললেন মণীশ। জয়পুরে একটি ধারাবাহিকে অভিনয় করলেও মুম্বইয়ে আসাকেই তাঁর কেরিয়ারের টার্নিং পয়েন্ট মনে করেন।